**I****NFORMAATIKA**

**3. KLASS**

Infotehnoloogia kasutamise oskus on üks põhilisi töö tõhustamise vahendeid, sellest on saanud kaasaegse infoühiskonna oluline kirjaoskus, mille riigi arengu ja kodanike sotsiaalse mobiilsuse tagamiseks peavad omandama kõik õpilased.

1. [Õppetegevus](http://www.hot.ee/arvutiainekava/INFORMAATIKA%20AINEKAVA%201.htm#1.%D5ppetegevus)
2. [Õpetamise eesmärk](http://www.hot.ee/arvutiainekava/INFORMAATIKA%20AINEKAVA%201.htm#2.+%D5petamise+eesm%E4rk)
3. Õppeaine ajaline maht
4. [Õppesisu](http://www.hot.ee/arvutiainekava/INFORMAATIKA%20AINEKAVA%201.htm#4.+%D5ppesisu)
5. [**Õppetegevus**](http://www.hot.ee/arvutiainekava/INFORMAATIKA%20AINEKAVA%201.htm#NFORMAATIKA%20AINEKAVA%201.-4.%20KLASSILE)   
   Arvutiõpetus toimub integreerituna teistesse õppeainetesse. Arvuti on vahend õppetöö mitmekesistamiseks, mitte eesmärk omaette. Arvutiõpetuse tundides kujundatakse teadmisi, oskusi ja hoiakuid, mille õpetus realiseerub kogu õppetegevuse kaudu. Eelistatud on õppevormide mitmekesisus: rühmatööd, projektid, individuaalsed ülesanded, kodutööd, drillprogrammid. Õppijateks on algklasside õpilased, kelle eelnev arvutikasutuskogemus on vähene või puudub.

**[2. Õpetamise eesmärk](http://www.hot.ee/arvutiainekava/INFORMAATIKA%20AINEKAVA%201.htm" \l "NFORMAATIKA%20AINEKAVA%201.-4.%20KLASSILE)**

Arvutiõpetuse põhieesmärk on ühtlustada laste arvutioskuse tase ja arvutialased teadmised arvuti tulemuslikuks rakendamiseks ainetunni eesmärkide saavutamisel.  
Läbiva teema infotehnoloogia õpetamisega taotletakse, et õpilane:

* mõistab infotehnoloogia kasutamisega seostuvaid eetilisi aspekte suhtlemisel ja interneti materjalide kasutamisel;
* omandab infotehnoloogiavahendite iseseisva kasutamise oskused;
* teab arvuti kasutamise tervishoiu nõudeid (istumisasend, silmade harjutused, arvuti kasutamise optimaalne aeg);
* saab aru ja kasutab arvutialast eestikeelset terminoloogiat;
* oskab kasutada MS Office programme MS Word, MS Excel, MS PowerPoint, Paint.net jm õppetegevuseks iseseisvalt, õpetaja juhendamisel.

**3. Õppeaine ajaline maht**

3. klass 35 tundi (1 tund nädalas).

[**4. Õppesisu**](http://www.hot.ee/arvutiainekava/INFORMAATIKA%20AINEKAVA%201.htm#NFORMAATIKA%20AINEKAVA%201.-4.%20KLASSILE)

Tutvumine hiire ja klaviatuuriga. Lihtsamate õpiotstarbeliste arvutimängudega tutvumine. Joonistamine programmis Paint (geomeetrilised kujundid). Ikooni avamine töölaualt. Oma kausta loomine, tehtud tööde salvestamine oma kausta. Akna erinevad vaated, töö akendega. Õpiotstarbeliste esitluste vaatamine. Õpiotstarbeliste videofilmide vaatamine. Tutvumine internetiga, aadressi sisestamine. Koolielu portaalist töölehtede täitmine ([www.koolielu.ee](http://www.koolielu.ee)), matetalgud.ee, learningapps.com, kahoot.it jm.

Meiliaadressi kasutamine, kirja saatmine.

Ohtudest Interneti kasutamisel. Avaliku teabe kasutamine, viisakusreeglid.  
Suhtlemine, isikliku teabe avaldamine, isikliku teabe kasutamine.

Lõiming teiste õppeainetega: teksti koostamine, isiklik teave, fotode avaldamine. Viisakas suhtlemine.